title: 2013/156/EU: Sklep Sveta z dne 21. marca 2013 o podpisu Sporazuma med Evropsko unijo in Republiko Armenijo o ponovnem sprejemu oseb, ki prebivajo brez dovoljenja, v imenu Evropske unije

text:
               27.3.2013

               SL

               Uradni list Evropske unije

               L 87/1

         SKLEP SVETA
   z dne 21. marca 2013
   o podpisu Sporazuma med Evropsko unijo in Republiko Armenijo o ponovnem sprejemu oseb, ki prebivajo brez dovoljenja, v imenu Evropske unije
   (2013/156/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 79(3) Pogodbe v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je 19. decembra 2011 pooblastil Komisijo za začetek pogajanj z Armenijo o sporazumu o ponovnem sprejemu oseb, ki prebivajo brez dovoljenja. Pogajanja so bila uspešno zaključena in Sporazum med Evropsko unijo in Republiko Armenijo o ponovnem sprejemu oseb, ki prebivajo brez dovoljenja (v nadaljnjem besedilu: Sporazum), je bil parafiran 18. oktobra 2012.

               (2)

               Sporazum bi bilo treba podpisati v imenu Unije, s pridržkom njegove sklenitve.

               (3)

               V skladu s členoma 1 in 2 Protokola št. 21 o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, ti dve državi članici ne sodelujeta pri sprejetju tega sklepa, ki zato zanju ni zavezujoč in se v njiju ne uporablja.

               (4)

               V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja –

         SPREJEL NASLEDNJI SKLEP:
   Člen 1
   Podpis Sporazuma med Unijo in Republiko Armenijo o ponovnem sprejemu oseb, ki prebivajo brez dovoljenja, se odobri s pridržkom sklenitve navedenega sporazuma (1).
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.
   Člen 3
   Ta sklep začne veljati na dan sprejetja.

      V Bruslju, 21. marca 2013

            Za Svet

            Predsednik

         P. HOGAN

      (1)  Besedilo Sporazuma se objavi skupaj s sklepom o sklenitvi sporazuma.


title: 2005/518/ES: Sklep Sveta z dne 22. novembra 2004 o podpisu Okvirnega sporazuma med Evropsko skupnostjo in Bosno in Hercegovino o splošnih načelih za sodelovanje Bosne in Hercegovine v programih Skupnosti

text:
               22.7.2005

               SL

               Uradni list Evropske unije

               L 192/8

         SKLEP SVETA
   z dne 22. novembra 2004
   o podpisu Okvirnega sporazuma med Evropsko skupnostjo in Bosno in Hercegovino o splošnih načelih za sodelovanje Bosne in Hercegovine v programih Skupnosti
   (2005/518/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti členov 13, 71, 80, 95, 127, 137, 149, 150, 151, 152, 153, 157, 166, 175, 280 in 308 Pogodbe v povezavi z drugim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)(2)

               Komisija je v imenu Skupnosti s pogajanji dosegla Okvirni sporazum z Bosno in Hercegovino o splošnih načelih za sodelovanje v programih Skupnosti.S pridržkom kasnejše sklenitve, bi bilo potrebno sporazum, ki je bil parafiran 30. septembra 2004, podpisati –

         SKLENIL:
   Edini člen
   S pridržkom njegove poznejše sklenitve je predsednik Sveta pooblaščen, da imenuje osebo, pooblaščeno za podpis Okvirnega sporazuma med Evropsko skupnostjo in Bosno in Hercegovino o splošnih načelih za sodelovanje Bosne in Hercegovine v programih Skupnosti, v imenu Evropske skupnosti.

      V Bruslju, 22. novembra 2004

            Za Svet

            Predsednik

         B. R. BOT

   OKVIRNI SPORAZUM
   med Evropsko skupnostjo in Bosno in Hercegovino o splošnih načelih za sodelovanje Bosne in Hercegovine v programih skupnosti
   EVROPSKA SKUPNOST, v nadaljnjem besedilu „Skupnost“
   na eni strani in
   BOSNA IN HERCEGOVINA,
   na drugi strani,
   v nadaljnjem besedilu „pogodbenici“, STA SE –
   OB UPOŠTEVANJU NASLEDNJEGA:

               (1)

               Evropski svet je decembra 2002 v Kopenhagnu potrdil Evropsko perspektivo o državah zahodnega Balkana kot o potencialnih kandidatkah ter poudaril svojo odločenost, da podpre njihova prizadevanja glede približevanja Evropski uniji.

               (2)

               Evropski svet je junija 2003 v Solunu potrdil, da bo proces stabilizacije in pridružitve ostal okvir za evropsko usmeritev držav zahodnega Balkana vse do njihovega pristopa v prihodnosti, ter potrdil „Solunsko agendo za države zahodnega Balkana: približevanje evropskemu združevanju“, ki naj bi na podlagi izkušenj s širitvijo utrdila odnose med EU in zahodnim Balkanom.

               (3)

               Solunska agenda poziva države zahodnega Balkana, da sodelujejo v programih in agencijah Skupnosti v skladu z načeli, določenimi za sodelovanje držav kandidatk, kar naj bi pripomoglo pri seznanjanju zadevnih držav in njihovega prebivalstva s politiko in načinom dela v EU in jih tako trdneje zasidralo v EU in jih spodbujalo na njihovi poti k evropskemu združevanju.

               (4)

               Bosna in Hercegovina je izrazila željo po sodelovanju v programih Skupnosti.

               (5)

               Posebne pogoje glede sodelovanja Bosne in Hercegovine v vsakem programu posebej, vključno s finančnim prispevkom, je treba določiti s sporazumom med Komisijo Evropskih skupnosti, ki deluje v imenu Skupnosti, in Bosno in Hercegovino –

         DOGOVORILI O NASLEDNJEM:
   Člen 1
   Bosna in Hercegovina sme sodelovati v naslednjih programih Skupnosti:

               1.

               Tekočih programih Skupnosti iz Priloge, v katerih lahko začne Bosna in Hercegovina sodelovati z začetkom veljavnosti tega sporazuma (v nadaljnjem besedilu „Sporazum“).

               2.

               Programih Skupnosti, oblikovanih ali obnovljenih po začetku veljavnosti Sporazuma in ki vsebujejo otvoritveno klavzulo, ki predvideva sodelovanje Bosne in Hercegovine.

         Člen 2
   Bosna in Hercegovina v skladu s posebnimi programi v katerih sodeluje, finančno prispeva k splošnemu proračunu Evropske unije.
   Člen 3
   Predstavnikom Bosne in Hercegovine se dovoli, da kot opazovalci sodelujejo v upravnih odborih za spremljanje programov, h katerim Bosne in Hercegovine finančno prispeva, in sicer pri točkah, ki zadevajo Bosno in Hercegovino.
   Člen 4
   Za projekte in pobude, ki jih predložijo udeleženci iz Bosne in Hercegovine, v največji možni meri veljajo enaki pogoji, pravila in postopki, ki veljajo za zadevne programe, kot se uporabljajo za države članice.
   Člen 5
   Posebni pogoji glede sodelovanja Bosne in Hercegovine v vsakem programu posebej, zlasti plačljivi finančni prispevek, bodo določeni s sporazumom v obliki Memoranduma o soglasju med Komisijo, ki deluje v imenu Skupnosti, in Bosno in Hercegovino.
   Če Bosna in Hercegovina zaprosi za zunanjo pomoč Skupnosti na podlagi Uredbe Sveta (ES) št. 2666/2000 z dne 5. decembra 2000, kakor je bila spremenjena z Uredbo Sveta (ES) št. 2415/2001 z dne 10. decembra 2001 o pomoči za Albanijo, Bosno in Hercegovino, Hrvaško, Zvezno republiko Jugoslavijo in Nekdanjo jugoslovansko republiko Makedonijo ali v skladu s kakšno podobno uredbo o zunanji pomoči Skupnosti Bosni in Hercegovini, ki bi lahko bila sprejeta v prihodnosti, se pogoji o uporabi pomoči Skupnosti s strani Bosne in Hercegovine določijo v sporazumu o financiranju.
   Člen 6
   Memorandum o soglasju v skladu s finančno uredbo Skupnosti določa, da se bodo finančni nadzor oziroma revizije izvajale pod vodstvom Evropske komisije, OLAF-a in Računskega sodišča Evropskih skupnosti.
   Določijo se podrobnejše določbe o finančnem nadzoru in reviziji, upravni ukrepi, kazni in izterjave, ki Evropski komisiji OLAF-u in Računskemu sodišču dodelijo pooblastila, enaka tistim, ki jih imajo v zvezi z upravičenci ali izvajalci s sedežem v Skupnosti.
   Člen 7
   Sporazum se uporablja za nedoločen čas.
   Vsaka pogodbenica lahko ta sporazum drugi odpove s pisnim uradnim obvestilom. Ta sporazum preneha veljati šest mesecev od datuma takšnega uradnega obvestila.
   Člen 8
   Najpozneje po treh letih po dnevu začetka veljavnosti tega sporazuma, nato pa vsake tri leta, lahko obe pogodbenici preverita izvajanje tega sporazuma na podlagi dejanskega sodelovanja Bosne in Hercegovine v enem ali več programih Skupnosti.
   Člen 9
   Na eni strani se ta sporazum uporablja na ozemljih, na katerih se uporablja Pogodba o ustanovitvi Evropske skupnosti, in pod pogoji, določenimi v navedeni pogodbi, in na drugi strani na ozemlju Bosne in Hercegovine.
   Člen 10
   Ta sporazum začne veljati na dan prejema zadnjega pisnega obvestila po diplomatski poti, s katerim vsaka pogodbenica obvesti drugo pogodbenico, da je njen postopek za začetek veljavnosti tega sporazuma končan.
   Člen 11
   1.   Sporazum je sestavljen v dveh izvodih v angleškem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, nemškem, nizozemskem, poljskem, portugalskem, slovaškem, slovenskem, španskem, švedskem jeziku in uradnih jezikih Bosne in Hercegovine.
   2.   Ko bodo institucije Evropske unije zavezane k objavi vseh uradnih aktov v malteškem jeziku v Uradnem listu Evropske unije, bo Sporazum v dveh izvodih sestavljen tudi v malteškem jeziku.
   3.   Besedila so enako verodostojna v vseh jezikih.

      Hecho en Bruselas, el veintidós de noviembre del dos mil cuatro.
      V Bruselu dne dvacátého druhého listopadu dva tisíce čtyři.
      Udfærdiget i Bruxelles den toogtyvende november to tusind og fire.
      Geschehen zu Brüssel am zweiundzwanzigsten November zweitausendundvier.
      Kahe tuhande neljanda aasta novembrikuu kahekümne teisel päeval Brüsselis.
      Έγινε στις Βρυξέλλες, στις είκοσι δύο Νοεμβρίου δύο χιλιάδες τέσσερα.
      Done at Brussels on the twenty-second day of November in the year two thousand and four.
      Fait à Bruxelles, le vingt-deux novembre deux mille quatre.
      Fatto a Bruxelles, addi' ventidue novembre duemilaquattro.
      Briselē, divi tūkstoši ceturtā gada divdesmit otrajā novembrī.
      Priimta du tūkstančiai ketvirtų metų lapkričio dvidešimt antrą dieną Briuselyje.
      Kelt Brüsszelben, a kétezer-negyedik év november havának huszonkettedik napján.
      Magħmul fi Brussel fit-tieni u għoxrin jum ta' Novembru tas-sena elfejn u erbgħa.
      Gedaan te Brussel, de tweeëntwintigste november tweeduizendvier.
      Sporządzono w Brukseli dnia dwudziestego drugiego listopada roku dwutysięcznego czwartego.
      Feito em Bruxelas, em vinte e dois de Novembro de dois mil e quatro.
      V Bruseli dvadsiatehodruhého novembra dvetisícštyri.
      V Bruslju, dvaindvajsetega novembra leta dva tisoč štiri.
      Tehty Brysselissä kahdentenakymmenentenätoisena päivänä marraskuuta vuonna kaksituhattaneljä.
      Som skedde i Bryssel den tjugoandra november tjugohundrafyra.
      Sastavljeno u Briselu, dana 22.11.2004.
      Sačinjeno u Briselu, dana 22.11.2004.
      Састављено у Бриселу, дана 22.11.2004.

         Por la Comunidad Europea
         Za Evropské společenstvi
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Τια τηυ Ευρωπαϊκή Κοιυότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar
         Za Europsku zajednicu
         Za Europsku zajednicu
         За Европску заједницу

         Za Vijeće ministara Bosne i Hercegovine
         Za Vijeće ministara Bosne i Hercegovine
         За Савјет министара Босне и Херцеговине

   PRILOGA
   SEZNAM TEKOČIH PROGRAMOV IZ ČLENA 1

               —

               Boj proti diskriminaciji (2001–2006) (1)

               —

               Boj proti socialni izključenosti (2002–2006) (2)

               —

               Ukrepi Skupnosti v podporo potrošniški politiki (2004–2007) (3)

               —

               Akcijski program Skupnosti za spodbujanje ustanov, ki so aktivne na evropski ravni, in podporo posebnim dejavnostim na področju izobraževanja in usposabljanja (2004–2006) (4)

               —

               Akcijski program Skupnosti za spodbujanje aktivnega evropskega državljanstva (2004–2006) (5)

               —

               Ukrepi Skupnosti na področju javnega zdravja (2003–2008) (6)

               —

               Kultura 2000 (2000–2006) (7)

               —

               Carina (2003–2007) (8)

               —

               Daphne II (2004–2008) (9)

               —

               eContent Plus (2004–2008) (10)

               —

               eUčenje (2004–2006) (11)

               —

               Erasmus Mundus (2004–2008) (12)

               —

               Program (2003–2007) (13)

               —

               Enakost spolov (2001–2006) (14)

               —

               Hercules (2004–2006) (15)

               —

               Inteligentna energija za Evropo (2003–2006) (16)

               —

               Life (2000–2006) (17)

               —

               Leonardo da Vinci II (2000–2006) (18)

               —

               Marco Polo (2003–2010) (19)

               —

               Media Plus (20)/Media Training (21) (2001–2006)

               —

               Varnejši internet plus (2005–2008) (22)

               —

               Šesti okvirni program RTR (2002–2006) (23)

               —

               Socrates II (2001–2006) (24)

               —

               Mladi (2000–2006) (25)

      (1)  Glej Sklep Sveta 2000/750/ES z dne 27. novembra 2000 o določitvi akcijskega programa Skupnosti za boj proti diskriminaciji (2001 do 2006) (UL L 303, 2.12.2000, str. 23).

      (2)  Glej Sklep Evropskega parlamenta in Sveta št. 50/2002/ES z dne 7. decembra 2001 o uvedbi akcijskega programa Skupnosti za spodbujanje sodelovanja med državami članicami za boj proti socialni izključenosti (UL L 10, 12.1.2002, str. 1).

      (3)  Glej Sklep Evropskega parlamenta in Sveta št. 20/2004/ES z dne 8. decembra 2003 o uvedbi splošnega okvira za financiranje ukrepov Skupnosti v podporo potrošniški politiki v letih 2004 do 2007 (UL L 5, 9.1.2004, str. 1).

      (4)  Glej Sklep Evropskega parlamenta in Sveta št. 791/2004/ES z dne 21. aprila 2004 o akcijskem programu Skupnosti za spodbujanje ustanov, ki so aktivne na evropski ravni, ter podpiranju posebnih dejavnosti na področju izobraževanja in usposabljanja (UL L 138, 30.4.2004, str. 31).

      (5)  Glej Sklep Sveta 2004/100/ES z dne 26. januarja 2004 o vzpostavitvi akcijskega programa Skupnosti za spodbujanje aktivnega evropskega državljanstva (državljanska udeležba) (UL L 30, 4.2.2004, str. 6).

      (6)  Glej Sklep Evropskega parlamenta in Sveta št. 1786/2002/ES z dne 23. septembra 2002 o sprejetju programa ukrepov Skupnosti na področju javnega zdravja (2003–2008) (UL L 271, 9.10.2002, str. 1).

      (7)  Glej Sklep Evropskega parlamenta in Sveta št. 508/2000/ES z dne 14. februarja 2000 o uvedbi programa Kultura 2000 (UL L 63, 10.3.2000, str. 1) in Sklep Evropskega parlamenta in Sveta št. 626/2004/ES z dne 31. marca 2004 o spremembah Sklepa št. 508/2000/ES o uvedbi programa Kultura 2000 (UL L 99, 3.4.2004, str. 3).

      (8)  Glej Sklep Evropskega parlamenta in Sveta št. 253/2003/ES z dne 11. februarja 2003 o sprejetju akcijskega programa za carino v Skupnosti (Carina 2007) (UL L 36, 12.2.2003, str. 1).

      (9)  Glej Sklep Evropskega parlamenta in Sveta št. 803/2004/ES z dne 21. aprila 2004 o sprejetju akcijskega programa Skupnosti (2004 do 2008) za preprečevanje nasilja nad otroki, mladimi in ženskami in boj proti njemu ter za zaščito žrtev in ogroženih skupin (program Daphne II) (UL L 143, 30.4.2004, str. 1).

      (10)  Čaka na sprejetje – Glej COM(2004) 96 – 2004/0025 (COD).

      (11)  Glej Odločbo Evropskega parlamenta in Sveta št. 2318/2003/ES z dne 5. decembra 2003 o sprejetju večletnega programa (2004 do 2006) za učinkovito vključevanje informacijskih in komunikacijskih tehnologij (IKT) v sisteme izobraževanja in usposabljanja v Evropi (program eUčenje) (UL L 345, 31.12.2003, str. 9).

      (12)  Glej Sklep Evropskega parlamenta in Sveta št. 2317/2003/ES z dne 5. decembra 2003 o programu za izboljšanje kakovosti visokošolskega izobraževanja in spodbujanje medkulturnega razumevanja s sodelovanjem s tretjimi državami (Erasmus Mundus) (2004 do 2008) (UL L 345, 31.12.2003, str. 1).

      (13)  Glej Sklep Evropskega parlamenta in Sveta št. 2235/2002/ES z dne 3. decembra 2002 o sprejetju programa Skupnosti za boljše delovanje davčnih sistemov na notranjem trgu (Program Fiscalis) (2003–2007) (UL L 341, 17.12.2002, str. 1).

      (14)  Glej Odločbo Sveta št. 2001/51/ES z dne 20. decembra 2000 o določitvi programa v zvezi z okvirno strategijo Skupnosti za enakost spolov (2001–2005) (UL L 17, 19.1.2001, str. 22).

      (15)  Glej Sklep Evropskega parlamenta in Sveta št. 804/2004/ES z dne 21. aprila 2004 o delovnem programu Skupnosti za spodbujanje dejavnosti na področju zaščite finančnih interesov Skupnosti (program Hercules) (UL L 143, 30.4.2004, str. 9).

      (16)  Glej Sklep Evropskega parlamenta in Sveta št. 1230/2003/ES z dne 26. junija 2003 o sprejetju večletnega akcijskega programa na področju energije: „Inteligentna energija – Evropa“ (2003–2006) (UL L 176, 15.7.2003, str. 29).

      (17)  Glej Uredbo Evropskega parlamenta in Sveta (ES) št. 1655/2000 z dne 17. julija 2000 o finančnem instrumentu za okolje (LIFE) (UL L 192, 28.7.2000, str. 1), kakor je bila spremenjena z Uredbo (ES) št. 1682/2003 (UL L 308, 5.10.2004, str. 1).

      (18)  Glej Sklep Sveta št. 1999/382/ES z dne 26. aprila 1999 o izvedbi druge faze delovnega programa poklicnega usposabljanja Skupnosti „Leonardo da Vinci“ (UL L 146, 11.6.1999, str. 33).

      (19)  Glej Uredbo Evropskega parlamenta in Sveta (ES) št. 1382/2003 z dne 22. julija 2003 o dodeljevanju finančne pomoči Skupnosti za večjo okoljsko učinkovitost sistema tovornega prometa (program Marco Polo) (UL L 196, 2.8.2003, str. 1).

      (20)  Glej Popravek Odločbe Sveta 2000/821/ES z dne 20. decembra 2000 o izvajanju programa za spodbujanje razvoja, distribucije in promocije evropskih avdiovizualnih del (MEDIA Plus razvoj, distribucija in promocija) (2001–2005) (UL L 336, 30.12.2000, str. 82) (UL L 13, 17.1.2001, str. 34), kakor je bila spremenjena z Odločbo Evropskega parlamenta in Sveta št. 846/2004/ES (UL L 157, 30.4.2004, str. 4).

      (21)  Glej Sklep Evropskega parlamenta in Sveta št. 163/2001/ES z dne 19. januarja 2001 o izvajanju programa usposabljanja za strokovnjake v industriji evropskih avdiovizualnih programov (usposabljanje MEDIA) (2001–2005) (UL L 26, 27.1.2001, str. 1), kakor je bil spremenjen s Sklepom št. 845/2004 (UL L 157, 30.4.2004, str. 1).

      (22)  Čaka na sprejetje – Glej COM(2004) 91 konč., 2004/0023 (COD).

      (23)  Glej Sklep Evropskega parlamenta in Sveta št. 1513/2002/ES z dne 27. junija 2002 o šestem okvirnem programu Evropske skupnosti na področju raziskav, tehnološkega razvoja in predstavitvenih dejavnosti, ki prispeva k oblikovanju Evropskega raziskovalnega prostora in k inovacijam (2002–2006) (UL L 232, 29.8.2002, str. 1.).

      (24)  Glej Sklep Evropskega parlamenta in Sveta št. 253/2000/ES z dne 24. januarja 2000 o uvedbi druge faze akcijskega programa Skupnosti na področju izobraževanja „Socrates“ (UL L 28, 3.2.2000, str. 1).

      (25)  Glej Sklep Evropskega parlamenta in Sveta št. 1031/2000/ES z dne 13. aprila 2000 o uvedbi akcijskega programa Skupnosti „Mladi“ (UL L 117, 18.5.2000, str. 1).


title: 2008/127/ES: Sklep Sveta z dne 13. novembra 2007 o začasni uporabi Protokola 8 k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Črno goro na drugi strani o splošnih načelih za sodelovanje Črne gore v programih Skupnosti

text:
               19.2.2008

               SL

               Uradni list Evropske unije

               L 43/9

         SKLEP SVETA
   z dne 13. novembra 2007
   o začasni uporabi Protokola 8 k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Črno goro na drugi strani o splošnih načelih za sodelovanje Črne gore v programih Skupnosti
   (2008/127/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 310 v povezavi s prvim in drugim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Stabilizacijsko-pridružitveni sporazum med Evropskima skupnostma in njunimi državami članicami na eni strani ter Republiko Črno goro na drugi strani (v nadaljnjem besedilu „Sporazum“) je bil podpisan dne 15. oktobra 2007, s pridržkom njegove morebitne poznejše sklenitve.

               (2)

               Protokol 8 k Sporazumu glede Črne gore dejansko prevzema vsebino Okvirnega sporazuma med Evropsko skupnostjo in Srbijo in Črno goro o splošnih načelih za sodelovanje Srbije in Črne gore v programih Skupnosti (1), ki ga je Svet sklenil s Sklepom 2005/527/ES (2).

               (3)

               Zaradi samostojnosti Črne gore se ta okvirni sporazum v zvezi z njo ne uporablja več. Črna gora pa bi morala še naprej imeti možnost, da kot vse ostale države zahodnega Balkana sodeluje v programih Skupnosti.

               (4)

               Zato bi bilo treba zagotoviti začasno uporabo Protokola 8 k Sporazumu pred zaključitvijo postopkov, potrebnih za začetek veljavnosti Sporazuma –

         SKLENIL:
   Člen 1
   Sporazum v obliki izmenjave pisem med Skupnostjo in Republiko Črno goro, ki določa začasno uporabo Protokola 8 k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Črno goro na drugi strani o splošnih načelih za sodelovanje Črne gore v programih Skupnosti, se odobri v imenu Skupnosti.
   Besedilo Sporazuma v obliki izmenjave pisem in besedilo Protokola 8 sta priloženi temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v obliki izmenjave pisem, ki je za Skupnost zavezujoč.

      V Bruslju, 13. novembra 2007

            Za Svet

            Predsednik

         F. TEIXEIRA DOS SANTOS

      (1)  UL L 192, 22.7.2005, str. 29.

      (2)  UL L 192, 22.7.2005, str. 84.
    ---documentbreak---

               19.2.2008

               SL

               Uradni list Evropske unije

               L 43/11

         SPORAZUM
   v obliki izmenjave pisem o začasni uporabi Protokola 8 k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Črno goro na drugi strani o splošnih načelih za sodelovanje Črne gore v programih Skupnosti
   Spoštovani,
   sklicujem se na Stabilizacijsko-pridružitveni sporazum med Evropskima skupnostma in njunimi državami članicami na eni strani ter Republiko Črno goro na drugi strani, ki je bil podpisan dne 15. oktobra 2007, in zlasti na Protokol 8 o splošnih načelih za sodelovanje Črne gore v programih Skupnosti.
   Do začetka veljavnosti Stabilizacijsko-pridružitvenega sporazuma predlagam, da Evropska skupnost in Republika Črna gora od danes naprej začasno uporabljata Protokol 8 o splošnih načelih za sodelovanje Črne gore v programih Skupnosti.
   Do začetka veljavnosti Stabilizacijsko-pridružitvenega sporazuma predlagam, da z odstopanjem od člena 7 Protokola 8 pregled izvajanja navedenega protokola opravijo pogodbenice.
   Če je zgoraj navedeno sprejemljivo za Republiko Črno goro, to pismo in vaša potrditev predstavljata sporazum med Evropsko skupnostjo in Republiko Črno goro.
   S spoštovanjem,

      V imenu Evropske skupnosti
      Съставено в Брюксел на
      Hecho en Bruselas, el
      V Bruselu dne
      Udfærdiget i Bruxelles den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselē,
      Priimta Briuselyje
      Kelt Brüsszelben,
      Magħmula fi Brussell,
      Gedaan te Brussel,
      Sporzÿdzono w Brukseli, dnia
      Feito em Bruxelas,
      Încheiat la Bruxelles,
      V Bruseli
      V Bruslju,
      Tehty Brysselissä
      Utfärdat i Bryssel den
      Sačinjeno u Briselu

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Za Evropsku Zajednicu

      PRILOGA
      PROTOKOL 8
      O SPLOŠNIH NAČELIH ZA SODELOVANJE ČRNE GORE V PROGRAMIH SKUPNOSTI
      Člen 1
      Črna gora lahko sodeluje v naslednjih programih Skupnosti:

                  (a)

                  programih, ki so našteti v Prilogi k Okvirnem sporazumu med Evropsko skupnostjo in Srbijo in Črno goro o splošnih načelih za sodelovanje Srbije in Črne gore v programih Skupnosti (1),

                  (b)

                  programih, oblikovanih ali obnovljenih po 27. juliju 2005 in ki vsebujejo otvoritveno klavzulo, ki predvideva sodelovanje Črne gore.

            Člen 2
      Črna gora finančno prispeva k splošnemu proračunu Evropske unije, skladno s posebnimi programi, v katerih sodeluje.
      Člen 3
      Predstavniki Črne gore lahko sodelujejo, kot opazovalci in pri točkah, ki zadevajo Črno goro, v upravnih odborih, odgovornih za spremljanje programov, h katerim Črna gora finančno prispeva.
      Člen 4
      Za projekte in pobude, ki jih predložijo sodelujoči iz Črne gore, bodo, kolikor je to mogoče, veljali enaki pogoji, pravila in postopki v zvezi s programi, kot se uporabljajo za države članice.
      Člen 5
      Posebni pogoji glede sodelovanja Črne gore v vsakem posameznem programu, zlasti višina finančnega prispevka, bodo določeni s sporazumom v obliki memoranduma o soglasju med Evropsko komisijo, ki deluje v imenu Skupnosti, in Črno goro.
      Če Črna gora zaprosi za zunanjo pomoč Skupnosti na podlagi Uredbe Sveta (ES) št. 1085/2006 z dne 17. julija 2006 o vzpostavitvi instrumenta za predpristopno pomoč (IPA) (2) ali v skladu s katero koli morebiti v prihodnosti sprejeto podobno uredbo, ki zagotavlja zunanjo pomoč Črni gori, se pogoji, ki urejajo, kako Črna gora uporablja pomoč Skupnosti, določijo v sporazumu o financiranju.
      Člen 6
      Memorandum o soglasju v skladu s finančno uredbo Skupnosti določa, da se bodo finančni nadzor oziroma revizije izvajale pod vodstvom Evropske komisije, Evropskega urada za boj proti goljufijam (OLAF) in Računskega sodišča Evropskih skupnosti.
      Oblikovale se bodo podrobnejše določbe o finančnem nadzoru in reviziji, upravnih ukrepih, kaznih in izterjavah, ki bodo Evropski komisiji, OLAF-u in Računskemu sodišču dale pooblastila, enaka tistim, ki jih imajo v zvezi z upravičenci ali izvajalci, ki poslujejo v Skupnosti.
      Člen 7
      Najpozneje tri leta po dnevu začetka veljavnosti tega sporazuma in vsaka tri leta po tem lahko Stabilizacijsko-pridružitveni svet pregleda izvajanje tega protokola na podlagi dejanskega sodelovanja Črne gore v enem ali več programih Skupnosti.

   Spoštovani,
   potrjujem prejem vašega pisma z današnjim datumom, v katerem je zapisano:

      „sklicujem se na Stabilizacijsko-pridružitveni sporazum med Evropskima skupnostma in njunimi državami članicami na eni strani ter Republiko Črno goro na drugi strani, ki je bil podpisan dne 15. oktobra 2007, in zlasti na Protokol 8 o splošnih načelih za sodelovanje Črne gore v programih Skupnosti.
      Do začetka veljavnosti Stabilizacijsko-pridružitvenega sporazuma predlagam, da Evropska skupnost in Republika Črna gora od danes naprej začasno uporabljata Protokol 8 o splošnih načelih za sodelovanje Črne gore v programih Skupnosti.
      Do začetka veljavnosti Stabilizacijsko-pridružitvenega sporazuma predlagam, da z odstopanjem od člena 7 Protokola 8 pregled izvajanja navedenega protokola opravijo pogodbenice.
      Če je zgoraj navedeno sprejemljivo za Republiko Črno goro, to pismo in vaša potrditev predstavljata sporazum med Evropsko skupnostjo in Republiko Črno goro.“

   Potrjujem, da se Republika Črna gora strinja z vsebino vašega pisma.
   S spoštovanjem,

      V imenu Republike Črne gore
      Sačinjeno u Briselu
      Съставено в Брюксел на
      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselē,
      Priimta Briuselyje
      Kelt Brüsszelben,
      Magħmula fi Brussell,
      Gedaan te Brussel,
      Sporzÿdzono w Brukseli, dnia
      Feito em Bruxelas,
      Încheiat la Bruxelles,
      V Bruseli
      V Bruslju,
      Tehty Brysselissä
      Utfärdat i Bryssel den

         Za Republiku Crnu Goru
         За Република Черна гора
         Por la República de Montenegro
         Za Republiku Černá Hora
         For Republikken Montenegro
         Für die Republik Montenegro
         Montenegro Vabariigi nimel
         Για τη Δημοκρατία του Μαυροβουνίου
         For the Republic of Montenegro
         Pour la République du Monténégro
         Per la Repubblica del Montenegro
         Melnkalnes Republikas vārdā
         Juodkalnijos Respublikos vardu
         A Montenegrói Köztársaság részéről
         Għar-Repubblika tal-Montenegro
         Voor de Republiek Montenegro
         W imieniu Republiki Czarnogóry
         Pela República do Montenegro
         Pentru Republica Muntenegru
         Za Čiernohorskú republiku
         Za Republiko Črno goro
         Montenegron tasavallan puolesta
         För Republiken Montenegro

      (1)  UL L 192, 22.7.2005, str. 29.

      (2)  UL L 210, 31.7.2006, str. 82.


title: 2010/321/: Sklep Sveta z dne 7. junija 2010 o pooblastitvi držav članic, da v interesu Evropske unije ratificirajo Konvencijo o delu na področju ribolova Mednarodne organizacije dela iz leta 2007 (Konvencija št. 188)

text:
               11.6.2010

               SL

               Uradni list Evropske unije

               L 145/12

         SKLEP SVETA
   z dne 7. junija 2010
   o pooblastitvi držav članic, da v interesu Evropske unije ratificirajo Konvencijo o delu na področju ribolova Mednarodne organizacije dela iz leta 2007 (Konvencija št. 188)
   (2010/321/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 48 v povezavi s členom 218(6)(a)(v) in prvega pododstavka člena 218(8) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               Konvencija št. 188 o delu na področju ribolova Mednarodne organizacije dela (v nadaljnjem besedilu: Konvencija oziroma ILO) je bila 14. junija 2007 sprejeta na Mednarodni konferenci dela ILO v Ženevi, na kateri so vse delegacije držav članic Evropske unije glasovale za njeno sprejetje.

               (2)

               Konvencija predstavlja velik prispevek za sektor ribolova na mednarodni ravni s spodbujanjem dostojnih delovnih razmer za ribiče in bolj poštenih pogojev konkurence za lastnike ribiških plovil, zato je zaželeno, da bi se njene določbe začele izvajati čim prej.

               (3)

               Evropski parlament, Svet in Komisija spodbujajo ratifikacijo mednarodnih konvencij s področja dela, ki jih ILO uvršča med aktualne in ki prispevajo k prizadevanjem Evropske unije pri spodbujanju dostojnega dela za vse, tako v Uniji kot zunaj nje.

               (4)

               V skladu z Ustavo ILO nobena na Konferenci sprejeta konvencija ali priporočilo ali ratifikacija katere koli konvencije s strani katere koli države ne šteje kakor vplivanje na kateri koli zakon, razsodbo, običaj ali sporazum, ki zadevnim delavcem zagotavlja bolj ugodne pogoje, kakor so tisti, določeni s konvencijo ali priporočilom.

               (5)

               Nekatere določbe Konvencije glede usklajevanja sistemov socialne varnosti spadajo v izključno pristojnost Unije.

               (6)

               Unija ne more ratificirati Konvencije, saj so njene pogodbenice lahko samo države.

               (7)

               Svet bi moral zato države članice, ki jih zavezujejo pravila Unije o usklajevanju sistemov socialne varnosti na podlagi člena 48 Pogodbe o delovanju Evropske unije, pooblastiti, da v interesu Unije ratificirajo Konvencijo pod pogoji, določenimi v tem sklepu –

         SPREJEL NASLEDNJI SKLEP:
   Člen 1
   Države članice so pooblaščene, da glede delov, ki spadajo v izključno pristojnost Unije, ratificirajo Konvencijo o delu na področju ribolova Mednarodne organizacije dela iz leta 2007, sprejeto 14. junija 2007.
   Člen 2
   Države članice bi si morale prizadevati sprejeti potrebne ukrepe za deponiranje svojih listin o ratifikaciji Konvencije pri generalnem direktorju Mednarodnega urada za delo čim prej, po možnosti pred 31. decembrom 2012. Svet bo pregledal napredek v zvezi z ratifikacijo pred januarjem 2012.
   Člen 3
   Ta sklep je naslovljen na države članice.

      V Luxembourgu, 7. junija 2010

            Za Svet

            Predsednik

         C. CORBACHO

      (1)  Odobritev z dne 5. maja 2010 (še ni objavljena v Uradnem listu), ki je potrdila Mnenje z dne 14. januarja 2009 (še ni objavljeno v Uradnem listu).


title: Sklep Sveta 2008/669/SZVP z dne 16. junija 2008 o sklenitvi Sporazuma med Evropsko unijo in Republiko Gvinejo-Bissau o statusu misije Evropske unije v podporo reformi varnostnega sektorja v Republiki Gvineji Bissau

text:
               14.8.2008

               SL

               Uradni list Evropske unije

               L 219/65

         SKLEP SVETA 2008/669/SZVP
   z dne 16. junija 2008
   o sklenitvi Sporazuma med Evropsko unijo in Republiko Gvinejo-Bissau o statusu misije Evropske unije v podporo reformi varnostnega sektorja v Republiki Gvineji Bissau
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 24 Pogodbe,
   ob upoštevanju priporočila predsedstva,
   ob upoštevanju naslednjega:

               (1)

               Svet je 19. novembra 2007 menil, da bi bilo delovanje v okviru Evropske varnostne in obrambne politike (EVOP) na področju reforme varnostnega sektorja (RVS) v Gvineji-Bissau primerno in skladno z Evropskim razvojnim skladom in drugimi dejavnostmi Skupnosti ter bi jih tudi dopolnjevalo.

               (2)

               Svet je 10. decembra 2007 po drugi misiji EU za ugotavljanje dejstev, razporejeni oktobra 2007, potrdil splošen koncept za morebitno ukrepanje v okviru EVOP v podporo RVS Gvineje-Bissau.

               (3)

               Svet je 12. februarja 2008 sprejel Skupni ukrep 2008/112/SZVP o misiji Evropske unije v podporo reforme varnostnega sektorja v Republiki Gvineji-Bissau (1) (EU SSR GUINEA-BISSAU).

               (4)

               Sporazum o statusu misije Evropske unije v podporo reformi varnostnega sektorja v Gvineji Bissau je bil izpogajan med Evropsko unijo in Republiko Gvinejo-Bissau.

               (5)

               Sporazum bi bilo treba odobriti –

         SKLENIL:
   Člen 1
   Sporazum med Evropsko unijo in Republiko Gvinejo-Bissau o statusu misije Evropske unije v podporo reformi varnostnega sektorja v Republiki Gvineji Bissau se odobri v imenu Evropske unije.
   Besedilo Sporazuma je priloženo k temu sklepu (2).
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Evropsko unijo zavezujoč (3).
   Člen 3
   Ta sklep začne učinkovati z dnem sprejetja.
   Člen 4
   Ta sklep se objavi v Uradnem listu Evropske unije.

      V Bruslju, 16. junija 2008

            Za Svet

            Predsednik

         D. RUPEL

      (1)  UL L 40, 14.2.2008, str. 11.

      (2)  Glej stran 66 tega Uradnega lista.

      (3)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.
    ---documentbreak---

               14.8.2008

               SL

               Uradni list Evropske unije

               L 219/66

         PREVOD
   SPORAZUM
   med Evropsko unijo in Republiko Gvinejo-Bissau o statusu misije Evropske unije v podporo reformi varnostnega sektorja v Republiki Gvineji-Bissau
   EVROPSKA UNIJA, v nadaljnjem besedilu „EU“,
   na eni strani in
   REPUBLIKA GVINEJA-BISSAU, v nadaljnjem besedilu: „država gostiteljica“,
   na drugi strani
   (v nadaljnjem besedilu: pogodbenici) STA SE –
   OB UPOŠTEVANJU:
   izmenjave pisem med generalnim sekretarjem/visokim predstavnikom za skupno in zunanjo politiko, Javierjem Solano, in njegovo ekselenco, predsednikom Republike Gvineje-Bissau, Joãom Bernardom Vieiro, o morebitni misiji Evropske unije v podporo reformi varnostnega sektorja v Republiki Gvineji-Bissau,
   Skupnega ukrepa Sveta 2008/112/SZVP z dne 12. februarja 2008 o misiji Evropske unije v podporo reformi varnostnega sektorja v Republiki Gvineji-Bissau (EU RVS GUINEA-BISSAU) (1),
   dejstva, da ta sporazum ne bo vplival na pravice in obveznosti, ki jih imata pogodbenici na podlagi mednarodnih sporazumov in drugih instrumentov o ustanovitvi mednarodnih sodišč, vključno s statutom Mednarodnega kazenskega sodišča –
   DOGOVORILI O NASLEDNJEM:
   Člen 1
   Področje uporabe in opredelitve pojmov
   1.   Ta sporazum se uporablja za misijo Evropske unije in njeno osebje.
   2.   Ta sporazum se uporablja samo na ozemlju države gostiteljice.
   3.   V tem sporazumu:

               (a)

               „EU SSR Guinea-Bissau“ pomeni misijo EU v državi gostiteljici, ustanovljeno na podlagi Skupnega ukrepa 2008/112/SZVP, skupaj z njenimi sestavnimi deli, silami, enotami, sedežem in osebjem, razporejenimi na ozemlju države gostiteljice in dodeljenimi EU SSR Guinea-Bissau;

               (b)

               „vodja misije“ pomeni vodjo misije EU SSR Guinea-Bissau, ki ga imenuje Svet Evropske unije;

               (c)

               „osebje EU SSR“ pomeni vodjo misije, osebje, ki ga dodelijo države članice EU, institucije EU in nečlanice, ki jih je EU povabila k sodelovanju pri EU SSR Guinea-Bissau, ter mednarodno osebje, pogodbeno zaposleno pri EU SSR Guinea-Bissau, razporejeno zaradi priprave, podpore in izvajanja misije, in osebje, ki ga v okviru misije pošilja država pošiljateljica ali institucija EU. Ne vključuje pa pogodbenih dobaviteljev ali lokalnega osebja;

               (d)

               „sedež“ pomeni glavni sedež misije EU SSR Guinea-Bissau v Bissau;

               (e)

               „država pošiljateljica“ pomeni vsako državo članico EU ali nečlanico EU, ki je misiji EU SSR Guinea-Bissau dodelila osebje;

               (f)

               „objekti“ pomenijo vse stavbe, prostore in zemljišča, potrebna za izvajanje dejavnosti EU SSR Guinea-Bissau ter za nastanitev osebja EU SSR Guinea-Bissau;

               (g)

               „lokalno osebje“ pomeni državljane ali osebe s stalnim prebivališčem v državi gostiteljici;

         Člen 2
   Splošne določbe
   1.   EU SSR Guinea-Bissau in člani osebja EU SSR Guinea-Bissau spoštujejo zakone in predpise države gostiteljice in se vzdržijo vsakršnih dejanj ali dejavnosti, ki niso združljive s cilji misije.
   2.   EU SSR Guinea-Bissau izvaja svoje funkcije v okviru tega sporazuma avtonomno. Država gostiteljica spoštuje enotni in mednarodni značaj EU SSR Guinea-Bissau.
   3.   Vodja misije vlado države gostiteljice redno obvešča o številu osebja EU SSR Guinea-Bissau, ki se nahaja na ozemlju države gostiteljice.
   Člen 3
   Označevanje
   1.   Osebju EU SSR Guinea-Bissau se izda izkaznica EU SSR Guinea-Bissau, s katero se izkazuje in ki jo mora vedno nositi s seboj. Pristojnim organom države gostiteljice se pošlje vzorec izkaznice EU SSR Guinea-Bissau.
   2.   Vozila in druga prevozna sredstva EU SSR Guinea-Bissau morajo biti označena z razločnimi razpoznavnimi oznakami in/ali registrskimi tablicami EU SSR Guinea-Bissau, ki se pošljejo ustreznim organom države gostiteljice.
   3.   EU SSR Guinea-Bissau ima pravico razviti zastavo EU na svojem glavnem sedežu in drugje, bodisi sámo bodisi skupaj z zastavo države gostiteljice, in sicer v skladu z odločitvijo vodje misije. Državne zastave ali državne oznake držav, ki sestavljajo EU SSR Guinea-Bissau, so lahko vidne na prostorih EU SSR Guinea-Bissau, vozilih in uniformah v skladu z odločitvijo, ki jo sprejme vodja misije.
   Člen 4
   Prehod meje in gibanje na ozemlju države gostiteljice
   1.   Osebje EU SSR Guinea-Bissau ter sredstva in prevozna sredstva EU SSR Guinea-Bissau prečkajo mejo pogodbenice gostiteljice na uradnih mejnih prehodih, morskih pristaniščih in v mednarodnih zračnih koridorjih.
   2.   Pogodbenica gostiteljica olajša EU SSR Guinea-Bissau in osebju EU SSR Guinea-Bissau vstop na ozemlje države gostiteljice in izstop z njega. Z izjemo pregleda potnih listin ob vstopu na ozemlje države gostiteljice in izstopu z njega za osebje EU SSR Guinea-Bissau, če dokaže svoje članstvo v misiji, ne veljajo predpisi o potnih listinah, carinski kontroli, vizumih in priseljevanju niti kakršna koli druga oblika nadzora v zvezi s priseljevanjem na ozemlju gostiteljice.
   3.   Za osebje EU SSR Guinea-Bissau se ne uporabljajo predpisi države gostiteljice o registraciji in nadzoru tujcev, vendar to osebje ne pridobi kakršnih koli pravic do stalnega prebivališča ali bivališča v državi gostiteljici.
   4.   Premoženje in prevozna sredstva EU SSR Guinea-Bissau, ki vstopajo na ozemlje države gostiteljice, ga prečkajo ali zapuščajo, so oproščena predložitve seznama inventarja ali druge carinske dokumentacije ter vsakršnih inšpekcijskih pregledov.
   5.   Za vozila in letala, ki se uporabljajo v podporo misiji, ne veljajo zahteve glede lokalnih dovoljenj ali registracije. Uporabljajo se ustrezni mednarodni standardi in predpisi. Če se tako zahteva, se sklenejo dodatni dogovori v skladu s členom 19.
   6.   Člani osebja EU SSR Guinea-Bissau lahko na ozemlju države gostiteljice vozijo motorna vozila, upravljajo plovila in letala, če imajo veljavno nacionalno ali mednarodno vozniško dovoljenje, dovoljenje za upravljanje ladij oziroma pilotsko licenco. Država gostiteljica vozniška dovoljenja ali dovolilnice, katerih imetniki so člani osebja EU SSR Guinea-Bissau, priznava kot veljavna brez plačila dajatev ali pristojbin.
   7.   EU SSR Guinea-Bissau in osebje EU SSR Guinea-Bissau imata skupaj z vozili, zrakoplovi ali drugimi prevoznimi sredstvi, opremo in potrebščinami pravico do svobodnega in neoviranega gibanja po celotnem ozemlju države gostiteljice, vključno z njenim teritorialnim morjem in zračnim prostorom. Po potrebi se lahko sklenejo dodatni dogovori v skladu s členom 19.
   8.   Osebje EU SSR Guinea-Bissau in lokalno osebje, zaposleno pri EU SSR Guinea-Bissau, lahko na svojih službenih poteh za namene misije uporablja ceste, mostove, trajekte, letališča in pristanišča brez plačila carin, pristojbin, cestnin, dajatev ali drugih stroškov. EU SSR Guinea-Bissau ni oproščena razumnih bremenitev za naročene in opravljene storitve, če isti pogoji veljajo za storitve, opravljene za osebje države gostiteljice.
   Člen 5
   Privilegiji in imunitete, ki jih država gostiteljica zagotovi EU SSR Guinea-Bissau
   1.   Prostori EU SSR Guinea-Bissau so nedotakljivi. Zastopniki države gostiteljice imajo dostop vanje le z dovoljenjem vodje misije.
   2.   Prostori EU SSR Guinea-Bissau, oprema in drugo premoženje v njih ter pripadajoča prevozna sredstva ne morejo biti predmet preiskav, zasegov, zaplemb ali izvršb.
   3.   Lastnina in premoženje EU SSR Guinea-Bissau uživajo imuniteto pred vsakršno obliko pravnih postopkov, ne glede na to, kje se nahajajo in kdo jih poseduje.
   4.   Arhivi in dokumenti EU SSR Guinea-Bissau so nedotakljivi v vseh časovnih in prostorskih okoliščinah.
   5.   Uradna korespondenca EU SSR Guinea-Bissau je nedotakljiva. Uradna korespondenca pomeni vso korespondenco, ki se nanaša na misijo in njene naloge.
   6.   EU SSR Guinea-Bissau je za kupljeno in uvoženo blago, opravljene storitve ter uporabo prostorov, če služijo namenom misije, oproščena plačila vseh nacionalnih, regionalnih in občinskih pristojbin, davkov in podobnih dajatev. EU SSR Guinea-Bissau ni oproščena pristojbin, davkov in dajatev, ki predstavljajo plačilo za opravljene storitve.
   7.   Država gostiteljica dovoli vnos izdelkov, potrebnih za misijo, in jih oprosti plačila vseh carinskih dajatev, pristojbin, cestnin, davkov in podobnih dajatev, z izjemo stroškov za skladiščenje, prevoze in druge opravljene storitve.
   Člen 6
   Privilegiji in imunitete, ki jih država gostiteljica zagotovi EU SSR Guinea-Bissau
   1.   Članu osebja EU SSR Guinea-Bissau ni mogoče na kakršen koli način odvzeti prostosti ali ga pridržati.
   2.   Dokumenti, korespondenca in lastnina osebja EU SSR Guinea-Bissau so nedotakljivi, razen v primeru izvršilnih ukrepov, dovoljenih v skladu z odstavkom 6.
   3.   Osebje EU SSR Guinea-Bissau ne glede na okoliščine uživa imuniteto pred kazensko jurisdikcijo države gostiteljice. Imuniteto osebja EU SSR Guinea-Bissau pred kazensko jurisdikcijo lahko, odvisno od primera, odvzame država pošiljateljica oziroma zadevna institucija EU. Tak odvzem mora biti zmeraj jasno izražen.
   4.   Osebje EU SSR Guinea-Bissau uživa imuniteto pred civilno in upravno jurisdikcijo države gostiteljice za izrečene ali napisane besede in za vsa dejanja, povezana z izvajanjem uradnih dolžnosti. Vodja misije in pristojni organi države pošiljateljice ali institucije EU morajo biti v primeru kakršnega koli civilnega postopka proti osebju EU SSR Guinea-Bissau pred katerim koli sodiščem države gostiteljice, o tem nemudoma obveščeni. Pred začetkom postopka na sodišču morata vodja misije in pristojni organ države pošiljateljice ali institucija EU sodišču potrditi, ali je osebje EU SSR Guinea-Bissau zadevno dejanje izvršilo pri opravljanju uradnih dolžnosti. Če je bilo dejanje izvršeno pri opravljanju službenih dolžnosti, se postopek ne začne in se uporabljajo določbe iz člena 16. Če dejanje ni bilo izvršeno pri opravljanju službenih dolžnosti, se lahko postopek nadaljuje. Potrdila vodje misije in pristojnih organov države pošiljateljice ali institucije EU so vezana na jurisdikcijo države tranzita, ki jih ne more spodbijati.
   Če postopek sproži osebje EU SSR Guinea-Bissau, se to ne more sklicevati na imuniteto pred jurisdikcijo glede katerega koli nasprotnega tožbenega predloga/pritožbe, povezanega z glavno pritožbo.
   5.   Osebje EU SSR Guinea-Bissau ni dolžno pričati.
   6.   V zvezi z osebjem EU SSR Guinea-Bissau se ne smejo izvajati nobeni izvršilni ukrepi, razen če je proti njim sprožen civilni postopek, ki ni povezan z njihovimi uradnimi dolžnostmi. Lastnina osebja EU SSR Guinea-Bissau, za katero vodja misije potrdi, da je potrebna za izvajanje uradnih dolžnosti, ne sme biti zasežena na podlagi izvršitve sodbe, sklepa ali odredbe. V civilnih postopkih za osebje EU SSR Guinea-Bissau ne veljajo nobene omejitve osebne prostosti ali morebiti drugi prisilni ukrepi.
   7.   Imuniteta osebja EU SSR Guinea-Bissau pred jurisdikcijo države gostiteljice ne pomeni tudi imunitete pred jurisdikcijo zadevne države pošiljateljice.
   8.   Osebje EU SSR Guinea-Bissau v zvezi z nalogami, ki jih opravlja za EU SSR Guinea-Bissau, ni zajeto v določbe o socialni varnosti, ki veljajo v državi gostiteljici.
   9.   Osebje EU SSR Guinea-Bissau je v državi gostiteljici oproščeno vseh oblik obdavčitve plač in prejemkov, ki mu jih izplačuje EU SSR Guinea-Bissau ali država pošiljateljica, kot tudi obdavčitve dohodka, ki ga ne prejme iz države gostiteljice.
   10.   Država gostiteljica v skladu z zakoni in predpisi, ki jih lahko sprejme, dovoli vnos izdelkov za osebno uporabo osebja EU SSR Guinea-Bissau in zanje odobri oprostitev plačila vseh carinskih dajatev, davkov in podobnih dajatev, z izjemo stroškov za skladiščenje, prevoze in podobne storitve. Država gostiteljica prav tako dovoli izvoz teh izdelkov. Za blago in storitve, kupljene na domačem trgu, je osebje EU SSR Guinea-Bissau oproščeno davka na dodano vrednost in davkov po zakonih države gostiteljice.
   11.   Osebne prtljage osebja EU SSR Guinea-Bissau se ne pregleduje, razen v primeru upravičenega suma, da vsebuje izdelke, ki ne spadajo med izdelke za osebno rabo osebja EU SSR Guinea-Bissau, ali izdelke, katerih uvoz ali izvoz je prepovedan z zakonom ali se nadzoruje s predpisi o karanteni države gostiteljice. Takšen pregled se sme izvesti samo v prisotnosti zadevnega osebja EU SSR Guinea-Bissau ali pooblaščenega predstavnika EU SSR Guinea-Bissau.
   Člen 7
   Lokalno osebje
   Lokalno osebje uživa privilegije in imunitete v obsegu, ki ga dovoljuje država gostiteljica. Vendar pa država gostiteljica izvaja sodno pristojnost nad tem osebjem na tak način, da ne vpliva brez potrebe na izvajanje nalog misije.
   Člen 8
   Kazenska jurisdikcija
   Pristojni organi države pošiljateljice imajo glede osebja EU SSR Guinea-Bissau, za katerega velja ustrezna zakonodaja države pošiljateljice, na ozemlju države gostiteljice pravico izvajati kazensko jurisdikcijo in disciplinska pooblastila, ki jim jih daje zakonodaja države pošiljateljice.
   Člen 9
   Varnost
   1.   Država gostiteljica s svojimi lastnimi zmogljivostmi prevzame polno odgovornost za varnost osebja EU SSR Guinea-Bissau.
   2.   V ta namen sprejme država gostiteljica vse potrebne ukrepe za zaščito in varnost EU SSR Guinea-Bissau in osebja EU SSR Guinea-Bissau. O vseh posebnih določbah, ki jih predlaga država gostiteljica, se je treba pred izvajanjem sporazumeti z vodjo misije. Država gostiteljica dovoli in brezplačno podpira dejavnosti v zvezi z zdravniško evakuacijo osebja EU SSR Guinea-Bissau. Če se tako zahteva, se sklenejo dodatni dogovori v skladu s členom 19.
   Člen 10
   Uniforma
   1.   Osebje EU SSR Guinea-Bissau nosi nacionalno uniformo ali civilna oblačila z oznako EU SSR Guinea-Bissau.
   2.   Nošnjo uniforme urejajo pravila, ki jih izda vodja misije.
   Člen 11
   Sodelovanje in dostop do informacij
   1.   Država gostiteljica EU SSR Guinea-Bissau in osebju EU SSR Guinea-Bissau nudi polno sodelovanje in podporo.
   2.   Na zahtevo in če je potrebno za izvedbo misije EU SSR Guinea-Bissau, poskrbi država gostiteljica za učinkovit dostop osebja EU SSR Guinea-Bissau do:

               (a)

               stavb, prostorov, lokacij in uradnih vozil, ki so v pristojnosti države gostiteljice;

               (b)

               dokumentov, gradiva in informacij, ki so v njeni pristojnosti in so pomembni za naloge misije EU SSR Guinea-Bissau.

         Če se tako zahteva, se sklenejo dodatni dogovori v skladu s členom 19.
   3.   Vodja misije in država gostiteljica se redno posvetujeta in sprejemata primerne ukrepe za zagotovitev tesnih in vzajemnih povezav na vseh ustreznih ravneh. Država gostiteljica lahko pri EU SSR Guinea-Bissau imenuje uradnika za zvezo.
   Člen 12
   Podpora države gostiteljice in sklepanje pogodb
   1.   Država gostiteljica je EU SSR Guinea-Bissau pripravljena nuditi pomoč pri iskanju primernih prostorov, če je za to zaprošena.
   2.   Država gostiteljica brezplačno zagotovi prostore, ki so v njeni lasti, in prostore v lasti pravnih oseb zasebnega prava, če so tovrstni prostori potrebni za izvajanje upravnih in operativnih dejavnosti EU SSR Guinea-Bissau, če je zanje zaprošena in so razpoložljivi.
   3.   Država gostiteljica v mejah svojih sredstev in zmogljivosti pomaga pri pripravi, vzpostavitvi, izvedbi in podpori misije, vključno s skupnimi prostori in opremo za strokovnjake EU SSR Guinea-Bissau.
   4.   Pomoč in podpora države gostiteljice misiji se zagotavljata pod enakimi pogoji kot pomoč in podpora osebju države gostiteljice.
   5.   Zakonodaja, na podlagi katere EU SSR Guinea-Bissau v državi gostiteljici sklepa pogodbe, se določi v zadevnih pogodbah.
   6.   V pogodbi je lahko določeno, da se postopek za reševanje sporov iz člena 16(3) in (4) uporablja za spore, do katerih pride pri izvajanju pogodbe.
   Člen 13
   Spreminjanje prostorov
   EU SSR Guinea-Bissau se dovoli graditi, spreminjati ali kako drugače prilagajati prostore, če je to potrebno zaradi njenih operativnih zahtev.
   Država gostiteljica za takšne gradnje, spremembe ali prilagoditve od EU SSR Guinea-Bissau ne more zahtevati povračila.
   Člen 14
   Umrli člani osebja EU SSR Guinea-Bissau
   1.   Vodja misije ima pravico poskrbeti in urediti vse potrebno za repatriacijo umrlih članov osebja EU SSR Guinea-Bissau, skupaj z osebno lastnino umrle osebe.
   2.   Obdukcije umrlega člana osebja EU SSR Guinea-Bissau ni dovoljeno opraviti brez privoljenja države pošiljateljice ter brez prisotnosti predstavnika EU SSR Guinea-Bissau in/ali zadevne države.
   3.   Država gostiteljica in EU SSR Guinea-Bissau v največji možni meri sodelujeta, da bi bil umrli član osebja EU SSR Guinea-Bissau čimprej prepeljan v domovino.
   Člen 15
   Komunikacije
   1.   EU SSR Guinea-Bissau lahko namesti in upravlja radijske oddajnike in sprejemnike ter satelitske sisteme. Da bi se izognili sporom glede uporabe ustreznih frekvenc, sodeluje EU SSR Guinea-Bissau s pristojnimi organi države gostiteljice. Država gostiteljica zagotovi brezplačen dostop do frekvenčnega spektra.
   2.   EU SSR Guinea-Bissau ima pravico do komunikacij brez omejitev po radijskih valovih (vključno s satelitskimi, mobilnimi ali ročnimi radijskimi napravami), prek telefonov, telegrafov, telefaksov in drugih sredstev kakor tudi pravico namestiti potrebne naprave za vzdrževanje internih komunikacij in komunikacij med prostori EU SSR Guinea-Bissau, vključno s polaganjem kablov in zemeljskih napeljav, za namene operacije.
   3.   EU SSR Guinea-Bissau lahko v lastnih prostorih uredi vse potrebno za prenos dohodne in odhodne pošte EU SSR Guinea-Bissau in/ali osebja EU SSR Guinea-Bissau.
   Člen 16
   Odškodninski zahtevki za primere smrti, poškodb, škode in izgube
   1.   EU SSR Guinea-Bissau in osebje EU SSR Guinea-Bissau nista odgovorna za kakršno koli škodo ali izgubo civilne ali vladne lastnine, povezane s potrebami operacije ali nastale zaradi dejavnosti v zvezi z nemiri med civilnim prebivalstvom ali zaščito EU SSR Guinea-Bissau.
   2.   Da bi dosegli poravnavo, je treba odškodninske zahtevke za primere škode ali izgubo civilne ali vladne lastnine, ki ni zajeta v odstavku 1, ter odškodninske zahtevke za primere smrti ali poškodb oseb ter škode ali izgube lastnine EU SSR Guinea-Bissau, če gre za zahtevke pravnih ali fizičnih oseb države gostiteljice, poslati EU SSR Guinea-Bissau prek pristojnih organov države gostiteljice; v primeru zahtevkov s strani EU SSR Guinea-Bissau pa se jih pošlje državi gostiteljici.
   3.   Če ni mogoče doseči poravnave, je treba zahtevek predložiti komisiji za pritožbe, ki je sestavljena iz enakega števila predstavnikov EU SSR Guinea-Bissau in predstavnikov države gostiteljice. Reševanje zahtevkov poteka na osnovi skupnega dogovora.
   4.   Če rešitve ni mogoče doseči niti v okviru komisije za pritožbe, se spor:

               (a)

               v primeru zahtevkov v vrednosti do 40 000 EUR reši po diplomatski poti med državo gostiteljico in predstavniki EU;

               (b)

               v primeru zahtevkov, ki so višji od zneska iz točke (a), reši na arbitražnem razsodišču, katerega odločitev je zavezujoča.

         5.   Arbitražno razsodišče sestavljajo trije razsodniki: enega imenuje država gostiteljica, enega imenuje EU SSR Guinea-Bissau, tretjega pa skupaj imenujeta država gostiteljica in EU SSR Guinea-Bissau. Če ena od pogodbenic ne določi razsodnika v roku dveh mesecev ali če med državo gostiteljico in EU SSR Guinea-Bissau ni mogoče doseči soglasja o imenovanju tretjega razsodnika, tega določi predsednik Sodišča Evropskih skupnosti.
   6.   EU SSR Guinea-Bissau in upravni organi države gostiteljice sklenejo upravni sporazum, v katerem določijo pristojnosti in naloge komisije za pritožbe in razsodišča, postopke, ki jih ta organa uporabljata, in pogoje za vlaganje zahtevkov.
   Člen 17
   Zveze in spori
   1.   Vsa vprašanja v zvezi z uporabo tega sporazuma skupaj obravnavajo predstavniki EU SSR Guinea-Bissau in pristojni organi države gostiteljice.
   2.   Če spora v zvezi z razlago ali uporabo tega sporazuma ni mogoče rešiti drugače, ga država gostiteljica in predstavniki EU rešujejo izključno po diplomatski poti.
   Člen 18
   Druge določbe
   1.   Kadar se ta sporazum nanaša na imunitete, privilegije in pravice EU SSR Guinea-Bissau in osebja EU SSR Guinea-Bissau, je za njihovo izvajanje in spoštovanje s strani ustreznih lokalnih organov odgovorna vlada države gostiteljice.
   2.   Nobena določba tega sporazuma ne pomeni odstopanja od pravic, ki so državam članicam EU ali drugim državam, ki dajejo svoj prispevek k EU SSR Guinea-Bissau, priznane v drugih sporazumih, in jih zato tudi ni mogoče tako razlagati.
   Člen 19
   Izvedbeni dogovori
   Za namene izvajanja tega sporazuma lahko vodja misije in upravni organi države gostiteljice sklenejo ločene sporazume o operativnih, upravnih in tehničnih zadevah.
   Člen 20
   Začetek veljavnosti in prenehanje
   1.   Ta sporazum začne veljati na dan podpisa in velja do datuma odhoda zadnjega člana osebja EU SSR Guinea-Bissau, kar uradno sporoči EU SSR Guinea-Bissau.
   2.   Ne glede na odstavek 1 se za določbe v členih 4(8), 5(1) do (3), 5(6), 5(7), 6(1), 6(3), 6(4), 6(6), 6(8) do (10), 13 in 16 šteje, da se uporabljajo od datuma, ko je prispel prvi član osebja EU SSR Guinea-Bissau, če gre pri tem za datum pred datumom začetka veljavnosti tega sporazuma.
   3.   Ta sporazum se lahko spremeni s pisnim dogovorom med pogodbenicama.
   4.   Prenehanje tega sporazuma ne vpliva na pravice ali obveznosti, ki izhajajo iz izvrševanja tega sporazuma pred njegovim prenehanjem.

      V Bissau, dne 11. julija 2008, v dveh izvirnikih v portugalščini.

            Za Evropsko unijo

         J.-F. PAROT

            Za Republiko Gvinejo-Bissau

         M.-C. NOBRE CABRAL

      (1)  UL L 40, 14.2.2008, str. 11.


title: Sklep Sveta z dne 7. oktobra 2013 o imenovanju in zamenjavi članov upravnega odbora Evropskega centra za razvoj poklicnega usposabljanja

text:
               31.10.2013

               SL

               Uradni list Evropske unije

               C 317/3

         SKLEP SVETA
   z dne 7. oktobra 2013
   o imenovanju in zamenjavi članov upravnega odbora Evropskega centra za razvoj poklicnega usposabljanja
   2013/C 317/03
   SVET EVROPSKE UNIJE JE –
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja in zlasti člena 4 Uredbe (1),
   ob upoštevanju predloga za imenovanje, ki ga je predložila ciprska vlada,
   ob upoštevanju predloga za imenovanje, ki ga je predložila latvijska vlada,
   ob upoštevanju naslednjega:

               (1)

               Svet je s sklepom z dne 16. julija 2012 (2) imenoval člane upravnega odbora Evropskega centra za razvoj poklicnega usposabljanja za obdobje od 18. septembra 2012 do 17. septembra 2015.

               (2)

               V skupini vladnih predstavnikov upravnega odbora navedenega centra se je po odstopu Georgea PAPAGEORGIOUJA sprostilo mesto člana za Ciper.

               (3)

               V skupini vladnih predstavnikov upravnega odbora navedenega centra se je po odstopu Janisa GAIGALSA sprostilo mesto člana za Latvijo.

               (4)

               Člana upravnega odbora navedenega centra bi bilo treba imenovati za preostanek sedanjega mandata, ki se izteče 17. septembra 2015 –

         SKLENIL:
   Edini člen
   Za člana upravnega odbora Evropskega centra za razvoj poklicnega usposabljanja se za preostanek mandata, ki se izteče 17. septembra 2015, imenujeta:

      PREDSTAVNIKA VLAD:

               CIPER

               George PANAYIDES

               LATVIJA

               Sanda LIEPIŅA

      V Luxembourgu, 7. oktobra 2013

            Za Svet

            Predsednik

         J. BERNATONIS

      (1)  UL L 39, 13.2.1975, str. 1.

      (2)  UL C 228, 31.7.2012, str. 3.


title: Sklep Sveta (SZVP) 2017/1869 z dne 16. oktobra 2017 o svetovalni misiji Evropske unije v podporo reformi varnostnega sektorja v Iraku (EUAM Iraq)

text:
               17.10.2017

               SL

               Uradni list Evropske unije

               L 266/12

         SKLEP SVETA (SZVP) 2017/1869
   z dne 16. oktobra 2017
   o svetovalni misiji Evropske unije v podporo reformi varnostnega sektorja v Iraku (EUAM Iraq)
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 19. junija 2017 ponovno izrazil neomajno podporo Unije iraški enotnosti, suverenosti in ozemeljski celovitosti ter poudaril pomen varnosti in pravne države za stabilnost v Iraku. Svet je napovedal, da je v odziv na prošnjo iraških oblasti Unija preučila napotitev skupine EU za svetovanje in pomoč pri reformi varnostnega sektorja, ki bi v sodelovanju in skladno z drugimi mednarodnimi partnerji pomagala pri reformnih prizadevanjih.

               (2)

               Svet je 17. julija 2017 potrdil koncept kriznega upravljanja za morebitno civilno misijo v okviru SVOP v podporo reformi varnostnega sektorja v Iraku.

               (3)

               Predsednik vlade Iraka je 24. avgusta 2017 visoki predstavnici Unije za zunanje zadeve in varnostno politiko (VP) poslal pismo, v katerem je pozdravil predvideno misijo.

               (4)

               Na podlagi priporočila direktorja civilnih zmogljivosti za načrtovanje in izvajanje operacij bi bilo treba misijo začeti.

               (5)

               Politični in varnostni odbor (PVO) bi moral v okviru pristojnosti Sveta in visoke predstavnice izvajati politični nadzor nad misijo, jo strateško voditi ter sprejemati ustrezne odločitve, v skladu s tretjim odstavkom člena 38 Pogodbe o Evropski uniji (PEU).

               (6)

               Za to misijo bi bilo treba aktivirati stalno dežurstvo.

               (7)

               Misija se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 PEU –

         SPREJEL NASLEDNJI SKLEP:
   Člen 1
   Misija
   Unija ustanavlja in začenja svetovalno misijo Evropske unije v podporo reformi varnostnega sektorja v Iraku (EUAM Iraq).
   Člen 2
   Cilji
   Strateški cilji EUAM Iraq so:

               (1)

               svetovanje in strokovna pomoč iraškim oblastem na strateški ravni kot prispevek k izvajanju iraške nacionalne varnostne strategije;

               (2)

               analiza, ocena in opredelitev možnosti za morebitno nadaljnje ukrepanje Unije v podporo reformi varnostnega sektorja v Iraku na dolgi rok;

               (3)

               pomoč delegaciji Unije v Iraku pri usklajevanju podpore Unije in držav članic pri reformi varnostnega sektorja v Iraku.

         Člen 3
   Naloge
   1.   Za izpolnjevanje ciljev iz točke (1) člena 2 EUAM Iraq:

               (a)

               podpira nacionalni protiteroristični odbor pri izvajanju nacionalne strategije za boj proti terorizmu in pri opredelitvi podstrategij in akcijskih načrtov za njeno izvajanje;

               (b)

               podpira direktorat za načrtovanje na ministrstvu za notranje zadeve pri načrtovanju njegovih institucionalnih reform, tudi reforme policijske službe, v okviru izvajanja nacionalne varnostne strategije;

               (c)

               pomaga pri pripravi nacionalne strategije za boj proti organiziranemu kriminalu, ki jo vodi oddelek za organizirani kriminal ministrstva za notranje zadeve.

         2.   Za izpolnjevanje ciljev iz točke (2) člena 2 EUAM Iraq:

               (a)

               opravi pregled potekajočih dejavnosti v podporo sektorju civilne varnosti, vključno z varnostjo na mejah, in opredeli spoznanja in vrzeli;

               (b)

               v sodelovanju z mednarodnimi donatorji opredeli ključne projekte, v kateri bi lahko sodelovale institucije Unije ali države članice in s katerimi je mogoče hitro doseči rezultate;

               (c)

               opredeli srednje– do dolgoročne potrebe in možnosti za morebitno prihodnje sodelovanje pri reformi varnostnega sektorja ter tako obvešča in po potrebi podpira Unijo pri politično-strateškem načrtovanju;

               (d)

               prispeva k upravljanju in delovanju strukture reforme varnostnega sektorja v okviru skupnega sekretariata.

         3.   EUAM Iraq pomaga delegaciji Unije v Iraku pri usklajevanju podpore Unije in držav članic na področju reforme varnostnega sektorja v Iraku.
   4.   EUAM Iraq zagotovi, da so pri njenih nalogah upoštevani vidiki človekovih pravic in vidiki, povezani s spolom, ter da so politike in načrti, ki so oblikovani z njeno podporo, skladni z mednarodnimi standardi in obveznostmi na področju človekovih pravic in enakosti spolov.
   5.   EUAM Iraq zagotovi, da ukrepi za boj proti organiziranemu kriminalu vključujejo boj proti nezakonitim migracijam, trgovini z orožjem in drogami,kibernetski kriminaliteti ter nedovoljeni trgovini in uničevanju kulturnih dobrin. Slednji ukrepi bodo natančno usklajeni z vsemi ustreznimi akterji na terenu, zlasti z Unescom in svetovno koalicijo.
   6.   EUAM Iraq ne opravlja nobene izvršilne funkcije.
   Člen 4
   Struktura poveljevanja
   1.   EUAM Iraq ima kot operacija kriznega upravljanja enotno strukturo poveljevanja.
   2.   EUAM Iraq ima sedež v Bagdadu.
   3.   Struktura EUAM Iraq je v skladu z dokumenti o načrtovanju misije.
   Člen 5
   Poveljnik civilne operacije
   1.   Direktor civilnih zmogljivosti za načrtovanje in izvajanje operacij (CPCC) je tudi civilni poveljnik operacije za EUAM Iraq. Zadevne civilne zmogljivosti za načrtovanje in izvajanje operacij so poveljniku civilne operacije na voljo pri načrtovanju in vodenju EUAM Iraq.
   2.   Civilni poveljnik operacije poveljuje EUAM Iraq in jo nadzira na strateški ravni, pri čemer je pod političnim nadzorom in strateškim vodstvom Političnega in varnostnega odbora (PVO) in splošno podrejen visokemu predstavniku Unije za zunanje zadeve in varnostno politiko (VP).
   3.   Poveljnik civilne operacije pri vodenju operacij zagotavlja ustrezno in učinkovito izvajanje odločitev Sveta in PVO, po potrebi tudi z navodili na strateški ravni ter svetovanjem in tehnično podporo vodji misije. Poveljnik civilne operacije poroča Svetu prek VP.
   4.   Vsi dodeljeni člani osebja ostajajo v skladu z nacionalnimi pravili pod popolnim poveljstvom nacionalnih organov države članice, ki jih je dodelila, ali zadevne institucije Unije oziroma Evropske službe za zunanje delovanje (ESZD). Ti organi prenesejo operativni nadzor (OPCON) nad svojim osebjem na poveljnika civilne operacije.
   5.   Poveljnik civilne operacije je v celoti odgovoren za ustrezno izvajanje dolžnosti skrbnega ravnanja Unije.
   6.   Civilni poveljnik operacije in vodja delegacije Unije v Iraku se po potrebi med seboj posvetujeta.
   Člen 6
   Vodja misije
   1.   Markus RITTER je imenovan za vodjo misije.
   2.   Vodja misije je na območju operacij odgovoren za EUAM Iraq ter ji poveljuje in jo nadzira. Vodja misije je neposredno odgovoren poveljniku civilne operacije in ukrepa v skladu z njegovimi navodili.
   3.   Vodja misije zastopa EUAM Iraq na njenem območju odgovornosti.
   4.   Vodja misije je odgovoren za upravljanje in logistiko EUAM Iraq, vključno z odgovornostjo za sredstva, vire in informacije, ki so dani na voljo EUAM Iraq. Na člane osebja EUAM Iraq lahko prenese naloge upravljanja na področju kadrovskih in finančnih zadev, za katere je v celoti odgovoren.
   5.   Vodja misije je odgovoren za disciplinski nadzor nad osebjem EUAM Iraq. Za dodeljeno osebje disciplinske ukrepe izvršujejo nacionalni organi države članice, ki jih je dodelila, v skladu z nacionalnimi pravili, zadevna institucija Unije oziroma ESZD.
   6.   Vodja misije poskrbi za ustrezno prepoznavnost EUAM Iraq.
   7.   Vodja misije se po potrebi usklajuje z drugimi akterji Unije na terenu. Vodja misije brez poseganja v strukturo poveljevanja prejema politične smernice od vodje delegacije Unije v Iraku.
   Člen 7
   Osebje
   1.   EUAM Iraq sestavlja predvsem osebje, ki ga dodelijo države članice, institucije Unije ali ESZD. Vsaka država članica, vsaka institucija Unije in ESZD krijejo stroške v zvezi z osebjem, ki so ga dodelile, tudi stroške potovanja do kraja napotitve in nazaj, plače, zdravstveno zavarovanje ter nadomestila, z izjemo ustreznih dnevnic.
   2.   Države članice, institucije Unije oziroma ESZD so odgovorne za odzivanje na pritožbe v zvezi z dodelitvijo, ki jih vložijo člani osebja, katere so dodelile, ali so povezane z njimi, in za vse tožbe zoper take osebe.
   3.   EUAM Iraq lahko pogodbeno zaposli mednarodno in lokalno osebje, če zahtevanih nalog ne more opraviti osebje, ki so ga dodelile države članice. V izjemnih in upravičenih primerih, kadar ni na voljo ustreznih kandidatov iz držav članic, se lahko po potrebi pogodbeno zaposlijo državljani sodelujočih tretjih držav.
   4.   Pogoji zaposlitve ter pravice in obveznosti mednarodnega in lokalnega osebja se določijo v pogodbah med EUAM Iraq in zadevnimi člani osebja.
   Člen 8
   Status EUAM Iraq in njenega osebja
   Status EUAM Iraq in njenega osebja, vključno z morebitnimi privilegiji, imunitetami in dodatnimi jamstvi, potrebnimi za izpolnjevanje in nemoteno delovanje EUAM Iraq, ureja sporazum, sklenjen na podlagi člena 37 PEU in v skladu s postopkom iz člena 218 Pogodbe o delovanju Evropske unije.
   Člen 9
   Politični nadzor in strateško vodenje
   1.   PVO v okviru odgovornosti Sveta in VP izvaja politični nadzor in strateško vodi EUAM Iraq. Svet pooblašča PVO za sprejemanje ustreznih odločitev v skladu s tretjim odstavkom člena 38 PEU. To pooblastilo obsega pristojnost za imenovanje vodje misije na predlog VP in pristojnost za spremembo načrta operacij (OPLAN). Za odločanje v zvezi s cilji in prenehanjem delovanja EUAM Iraq je še naprej pristojen Svet.
   2.   PVO redno poroča Svetu.
   3.   PVO redno in po potrebi prejema poročila poveljnika civilne operacije in vodje misije o zadevah v okviru njunih pristojnosti.
   Člen 10
   Sodelovanje tretjih držav
   1.   Brez poseganja v avtonomijo odločanja Unije in njen enotni institucionalni okvir so k sodelovanju pri EUAM Iraq lahko povabljene tudi tretje države, če prevzamejo stroške v zvezi z osebjem, ki ga dodelijo, vključno s plačami, zavarovanjem za vsa tveganja, dnevnicami in potnimi stroški za pot v Irak in nazaj, ter ustrezno prispevajo h kritju stroškov delovanja EUAM Iraq.
   2.   Tretje države, ki prispevajo k misiji EUAM Iraq, imajo enake pravice in dolžnosti kot države članice glede vsakodnevnega vodenja misije EUAM Iraq.
   3.   Svet pooblašča PVO za sprejemanje ustreznih odločitev glede odobritve predlaganih prispevkov in glede ustanovitve odbora prispevajočih držav.
   4.   Podrobnejša pravila glede sodelovanja tretjih držav se določijo v sporazumih, sklenjenih v skladu s členom 37 PEU. Če Unija in tretja država skleneta ali sta sklenili sporazum o vzpostavitvi okvira za sodelovanje te tretje države v operacijah Unije za krizno upravljanje, se v okviru EUAM Iraq uporabljajo določbe tega sporazuma.
   Člen 11
   Varnost
   1.   Poveljnik civilne operacije vodi načrtovanje varnostnih ukrepov vodje misije ter zagotavlja, da EUAM Iraq te ukrepe ustrezno in učinkovito izvaja v skladu s členom 5.
   2.   Vodja misije je odgovoren za varnost EUAM Iraq in za izpolnjevanje minimalnih varnostnih zahtev, ki se uporabljajo za EUAM Iraq, v skladu s politiko Unije v zvezi z varnostjo osebja, razporejenega zunaj Unije v okviru operativnih zmogljivosti v skladu z naslovom V PEU in pripadajočimi instrumenti.
   3.   Vodji misije pomaga uradnik za varnost misije, ki poroča vodji misije in tudi vzdržuje tesne delovne stike z ESZD.
   4.   Osebje misije EUAM Iraq pred začetkom dela opravi obvezno varnostno usposabljanje v skladu z operativnim načrtom (OPLAN). Osebju se na območju operacij poleg tega zagotovi redno usposabljanje za osvežitev znanja, ki ga organizira uradnik za varnost misije.
   5.   Vodja misije zagotavlja varovanje tajnih podatkov EU v skladu s Sklepom Sveta 2013/488/EU (1).
   Člen 12
   Enota za stalno dežurstvo
   Za EUAM Iraq se aktivira stalno dežurstvo.
   Člen 13
   Pravna ureditev
   EUAM Iraq lahko naroča storitve in blago, sklepa pogodbe in upravne dogovore, zaposluje osebje, ima bančne račune, pridobiva sredstva in razpolaga z njimi ter poravnava svoje obveznosti in je lahko stranka v sodnem postopku, kot je potrebno za izvajanje tega sklepa.
   Člen 14
   Finančna ureditev
   1.   Referenčni finančni znesek za kritje odhodkov, povezanih z EUAM Iraq, od 16. oktobra 2017 do 17. oktobra 2018 znaša 14 000 000 EUR. Referenčni finančni znesek za vsa poznejša obdobja določi Svet.
   2.   Vsi odhodki se upravljajo v skladu s pravili in postopki, ki se uporabljajo za splošni proračun Unije. Sodelovanje v postopku oddaje javnih naročil v okviru EUAM Iraq za fizične in pravne osebe je mogoče brez omejitev. Poleg tega se za blago, ki ga kupi EUAM Iraq, ne uporabljajo pravila o poreklu. Z odobritvijo Komisije lahko EUAM Iraq z državami članicami, državo gostiteljico, sodelujočimi tretjimi državami in drugimi mednarodnimi akterji sklepa tehnične dogovore za naročanje opreme, storitev in prostorov za EUAM Iraq.
   3.   EUAM Iraq je odgovorna za izvajanje svojega proračuna. V ta namen EUAM Iraq podpiše sporazum s Komisijo.
   4.   EUAM Iraq izčrpno poroča Komisiji v zvezi z dejavnostmi, ki se izvajajo v okviru njunega sporazuma, Komisija pa jo pri tem nadzoruje.
   5.   Pri finančnih ureditvah se upoštevajo struktura poveljevanja, določena v členih 4, 5 in 6, ter operativne potrebe EUAM Iraq.
   6.   Odhodki v zvezi z misijo EUAM Iraq so upravičeni od datuma sprejetja tega sklepa.
   Člen 15
   Doslednost in usklajevanje pri odzivanju Unije
   1.   VP zagotovi, da je izvajanje tega sklepa usklajeno z zunanjim delovanjem Unije na splošno, tudi z razvojnimi programi Unije.
   2.   Vodja misije se brez poseganja v strukturo poveljevanja podrobno usklajuje z delegacijo Unije v Iraku, da se zagotovi doslednost ukrepanja Unije v Iraku.
   3.   Vodja misije se podrobno usklajuje z vodji misij držav članic, ki so prisotne v Iraku.
   Člen 16
   Objava informacij
   1.   VP je pooblaščen, da tretjim državam, pridruženim temu sklepu, kot je ustrezno in ob upoštevanju potreb EUAM Iraq, v skladu s Sklepom 2013/488/EU razkrije tajne podatke EU do stopnje „CONFIDENTIEL UE/EU CONFIDENTIAL“, ki so bili pripravljeni za namene EUAM Iraq.
   2.   V primeru konkretne in nujne operativne potrebe je VP prav tako pooblaščen, da državi gostiteljici v skladu s Sklepom 2013/488/EU razkrije vse tajne podatke EU do stopnje „RESTREINT UE/EU RESTRICTED“, ki so pripravljeni za namene EUAM Iraq. V ta namen se sklenejo dogovori med VP in pristojnimi organi države gostiteljice.
   3.   VP je pooblaščen, da tretjim državam, pridruženim temu sklepu, posreduje vse netajne dokumente EU v zvezi z razpravami Sveta o EUAM Iraq, za katere v skladu s členom 6(1) Poslovnika Sveta velja obveznost varovanja poslovne skrivnosti (2).
   4.   VP lahko pooblastila in možnost sklepanja dogovorov iz odstavkov 1, 2 in 3 prenese na podrejene osebe, na poveljnika civilne operacije in na vodjo misije, v skladu z oddelkom VII Priloge VI k Sklepu 2013/488/EU.
   Člen 17
   Začetek veljavnosti in trajanje
   Ta sklep začne veljati na dan sprejetja.
   Uporablja se do 17. oktobra 2018.

      V Luxembourgu, 16. oktobra 2017

            Za Svet

            Predsednica

         F. MOGHERINI

      (1)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).

      (2)  Sklep Sveta 2009/937/EU z dne 1. decembra 2009 o sprejetju Poslovnika Sveta (UL L 325, 11.12.2009, str. 35).


title: Sklep Komisije (EU) 2016/1621 z dne 7. septembra 2016 o sprejetju navodil za uradno obvestilo, ki ga organom za akreditiranje in licenciranje pošljejo okoljski preveritelji, dejavni v državi članici, ki ni država članica, v kateri je bila podeljena akreditacija ali licenca, v skladu z Uredbo (ES) št. 1221/2009 Evropskega parlamenta in Sveta (notificirano pod dokumentarno številko C(2016) 5648) (Besedilo velja za EGP)

text:
               9.9.2016

               SL

               Uradni list Evropske unije

               L 242/32

         SKLEP KOMISIJE (EU) 2016/1621
   z dne 7. septembra 2016
   o sprejetju navodil za uradno obvestilo, ki ga organom za akreditiranje in licenciranje pošljejo okoljski preveritelji, dejavni v državi članici, ki ni država članica, v kateri je bila podeljena akreditacija ali licenca, v skladu z Uredbo (ES) št. 1221/2009 Evropskega parlamenta in Sveta

         (notificirano pod dokumentarno številko C(2016) 5648)

   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1221/2009 Evropskega parlamenta in Sveta z dne 25. novembra 2009 o prostovoljnem sodelovanju organizacij v Sistemu Skupnosti za okoljsko ravnanje in presojo (EMAS), razveljavitvi Uredbe (ES) št. 761/2001 ter odločb Komisije 2001/681/ES in 2006/193/ES (1) ter zlasti člena 30(6) Uredbe,
   ob upoštevanju naslednjega:

               (1)

               Člen 30(3) Uredbe (ES) št. 1221/2009 določa možnost, da forum organov za akreditiranje in licenciranje pripravi navodila glede vprašanj, ki so v pristojnosti organov za akreditiranje in licenciranje, da bi uskladil postopke, ki jih ti organi uporabljajo za akreditiranje ali licenciranje in nadzor okoljskih preveriteljev.

               (2)

               Okoljski preveritelji, ki delujejo v različnih državah članicah, morajo o svojih dejavnostih uradno obvestiti ustrezne organe za akreditiranje in licenciranje v skladu s členom 24 Uredbe (ES) št. 1221/2009.

               (3)

               Med praktičnim izvajanjem navedenega postopka za uradno obvestilo se je izkazalo, da se odgovori posameznih organov za akreditiranje in licenciranje okoljskim preveriteljem, ki ne spoštujejo svojih obveznosti uradnega obveščanja, razlikujejo. Zato so za dosledno uporabo postopkov za uradno obvestilo potrebna dodatna navodila, ko okoljski preveritelji, ki so akreditirani ali licencirani v eni državi članici, opravljajo dejavnosti preverjanja in potrjevanja v drugi državi članici.

               (4)

               Ukrepi iz tega sklepa so skladni z mnenjem odbora, ustanovljenega v skladu s členom 49 Uredbe (ES) št. 1221/2009 –

         SPREJELA NASLEDNJI SKLEP:
   Člen 1
   Sprejmejo se navodila za uradno obvestilo, določena v Prilogi, ki ga organom za akreditiranje in licenciranje pošljejo okoljski preveritelji v skladu z Uredbo (ES) št. 1221/2009.
   Člen 2
   Ta sklep je naslovljen na države članice.

      V Bruslju, 7. septembra 2016

            Za Komisijo

         Karmenu VELLA

            Član Komisije

      (1)  UL L 342, 22.12.2009, str. 1.

      PRILOGA

         Navodila za uradno obvestilo, ki ga organom za akreditiranje in licenciranje pošljejo okoljski preveritelji, dejavni v državi članici, ki ni država članica, v kateri je bila podeljena akreditacija ali licenca, v skladu z Uredbo (ES) št. 1221/2009

      UVOD
      Ta navodila so namenjena uskladitvi postopkov za uradno obvestilo, ki veljajo za okoljske preveritelje, dejavne v državi članici, ki ni država članica, v kateri je bila podeljena akreditacija ali licenca.
      1.   Obveznosti pred uradnim obvestilom

      1.1   Organ za akreditiranje ali licenciranje omogoči, da so njegovi postopki za uradno obvestilo, namenjeni okoljskim preveriteljem, ki so akreditirani v drugi državi članici, javno in enostavno dostopni. Javno dostopne informacije o teh postopkih vključujejo tudi kakršne koli pristojbine (brez potnih stroškov), ki jih organ za akreditiranje ali licenciranje zaračuna za uradno obvestilo in nadzor.
      1.2   Organ za akreditiranje ali licenciranje, ki je podelil akreditacijo ali licenco, od svojih akreditiranih ali licenciranih okoljskih preveriteljev zahteva, da pred začetkom dejavnosti preverjanja ali potrjevanja v državi članici, ki ni država, v kateri je bila podeljena akreditacija ali licenca, izvedejo postopek uradnega obvestila iz člena 24(1). Organ za akreditiranje ali licenciranje mora v okviru nadzora svojih akreditiranih ali licenciranih okoljskih preveriteljev tudi preveriti, ali so bile izpolnjene zahteve glede uradnega obvestila iz Uredbe (ES) št. 1221/2009, če okoljski preveritelj deluje v drugi državi članici.
      1.3   Organ za akreditiranje ali licenciranje priporoči svojim akreditiranim ali licenciranim okoljskim preveriteljem, naj obvestijo svoje organizacije stranke, da morajo dovoliti nadzor v skladu s členom 23(6) Uredbe (ES) št. 1221/2009 in da lahko nedovolitev takšnega nadzora onemogoči registracijo organizacije.
      2.   Vsebina uradnega obvestila

      2.1   Zahteve glede uradnega obvestila, določene v členu 24(1) Uredbe (ES) št. 1221/2009, se štejejo za izpolnjene, če so predložene vse naslednje informacije:

                  (a)

                  podrobnosti o akreditaciji ali licenci z dokazilom, da je akreditacija ali licenca še vedno veljavna in da ni zadržana ali odvzeta ter da je ustrezna za posebne dejavnosti organizacije, ki se preverja ali potrjuje;

                  (b)

                  sestava skupine in njena strokovna usposobljenost, zlasti poznavanje zakonskih zahtev v zvezi z okoljem in znanje uradnega jezika države članice, kjer bi moralo preverjanje ali potrjevanje potekati;

                  (c)

                  evidence osebja, če je potrebno, kot so evidence o ustreznih kvalifikacijah, usposabljanju in izkušnjah, značilnih za gospodarski sektor, ki je predmet preverjanja;

                  (d)

                  čas in kraj preverjanja in potrjevanja, vključno z obiskom okoljskih preveriteljev v organizaciji ter vsemi fazami pred obiskom in po njem, kot je določeno v členu 25 Uredbe (ES) št. 1221/2009;

                  (e)

                  naslov in kontaktni podatki organizacije, ki se preverja ali potrjuje, vključno z vsemi lokacijami in dejavnostmi v okviru preverjanja ali potrjevanja, ter število zaposlenih.

            Dodatne zahteve iz točke (c) morajo biti upravičene glede na posebne okoliščine in ne smejo posegati v pravico okoljskega preveritelja, da opravlja storitve v državi članici, ki ni država članica, v kateri je bila podeljena akreditacija ali licenca.
      2.2   Če uradno obvestilo izpolnjuje zahteve glede uradnega obvestila iz člena 24(1) Uredbe (ES) št. 1221/2009, organ za akreditiranje ali licenciranje o tem obvesti okoljskega preveritelja pred začetkom dejavnosti preverjanja ali potrjevanja, kakor je opisano v členu 25 Uredbe (ES) št. 1221/2009. Če je mogoče, se takšne informacije pošljejo dva tedna pred začetkom dejavnosti preverjanja ali potrjevanja. Hkrati organ za akreditiranje ali licenciranje obvesti okoljskega preveritelja o obsegu in vsebini nadzora, ki ga namerava izvesti, in s tem povezanih stroških.
      2.3   Če organ za akreditiranje ali licenciranje ugotovi, da naj bi se dejavnosti preverjanja ali potrjevanja izvedle ali se že izvajajo brez uradnega obvestila, organ za akreditiranje ali licenciranje opomni okoljskega preveritelja na zahteve iz Uredbe (ES) št. 1221/2009 glede uradnega obvestila v posameznih državah (glej točko 2.1).
      Če informacije iz člena 24(1) Uredbe (ES) št. 1221/2009 niso predložene pravočasno ali če uradno obvestilo ne izpolnjuje zahtev glede uradnega obvestila iz navedenega člena, se uporablja točka 3.1 teh navodil.
      2.4   Ker bi izid uradnega obvestila lahko vplival na postopke preverjanja in potrjevanja, organ za akreditiranje ali licenciranje preveritelju priporoči, naj o izidu uradnega obvestila obvesti svojo stranko.
      3.   Posledice neupoštevanja postopka za uradno obvestilo

      3.1   Kadar uradno obvestilo ne izpolnjuje zahtev glede uradnega obvestila iz člena 24(1) Uredbe (ES) št. 1221/2009, organ za akreditiranje in licenciranje uporabi postopek iz točk 3.1.1 do 3.1.4.
      3.1.1   Če informacije o akreditaciji ali licenci, strokovni usposobljenosti, času in kraju preverjanja in potrjevanja, naslovu in kontaktnih podatkih organizacije, poznavanju zakonskih zahtev v zvezi z okoljem ter znanju uradnega jezika države članice, kjer bi moralo potekati preverjanje ali potrjevanje, ali, če je primerno, o sestavi skupine niso predložene ali niso predložene pravočasno, se okoljskega preveritelja čim prej obvesti o manjkajočih informacijah in neupoštevanju roka za uradno obvestilo.
      3.1.2   Če organ za akreditiranje ali licenciranje meni, da manjkajoče informacije ne onemogočajo zadovoljivega nadzora okoljskega preveritelja, organ za akreditiranje ali licenciranje šteje uradno obvestilo kot zadovoljivo za izvajanje nadzornih dejavnosti in zahteva, da okoljski preveritelj zagotovi manjkajoče informacije pozneje. Okoljski preveritelj bo o tej odločitvi obveščen pravočasno ter pred preverjanjem ali potrjevanjem.
      3.1.3   Če organ za akreditiranje ali licenciranje meni, da ni prejel informacij, ki so bistvene za zadovoljiv nadzor preverjanja ali potrjevanja (npr. čas in kraj preverjanja ali potrjevanja, naslov in kontaktni podatki organizacije, podatki o akreditaciji ali licenci okoljskega preveritelja, sestava skupine ali njena strokovna usposobljenost, zlasti poznavanje zakonskih zahtev ter znanje uradnega jezika države članice, kjer bi moralo preverjanje ali potrjevanje potekati), organ za akreditiranje ali licenciranje obvesti okoljskega preveritelja, da šteje uradno obvestilo za nezadovoljivo, da zadovoljiv nadzor torej ni možen in da bo, če se preverjanje ali potrjevanje izvede pred dopolnitvijo manjkajočih informacij, pristojnemu organu priporočil, naj organizacije ne registrira.
      3.1.4   Če se organ za akreditiranje ali licenciranje odloči, da bo pristojnemu organu priporočil, naj organizacije ne registrira, se to sporoči okoljskemu preveritelju, organu za akreditiranje ali licenciranje, ki je podelil akreditacijo ali licenco, organizaciji (če je to mogoče) in pristojnemu organu.


title: 2007/3/ES,Euratom: Sklep Sveta z dne 1. januarja 2007 o imenovanju romunskih in bolgarskih članov Evropskega ekonomsko-socialnega odbora

text:
               4.1.2007

               SL

               Uradni list Evropske unije

               L 1/6

      SKLEP SVETA

   z dne 1. januarja 2007
   o imenovanju romunskih in bolgarskih članov Evropskega ekonomsko-socialnega odbora
   (2007/3/ES, Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 259 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 167 Pogodbe,
   ob upoštevanju Akta o pristopu Bolgarije in Romunije, in zlasti členov 12 in 48 Akta,
   ob upoštevanju predlogov vlad Republike Bolgarije in Romunije,
   ob upoštevanju mnenja Komisije,
   ob upoštevanju naslednjega:

               (1)

               Člani Evropskega ekonomsko-socialnega odbora so bili imenovani za obdobje od 21. septembra 2006 do 20. septembra 2010 s sklepi Sveta 2006/524/ES, Euratom (1), 2006/651/ES, Euratom (2) in 2006/703/ES, Euratom (3).

               (2)

               Zaradi pristopa Republike Bolgarije in Romunije k Evropski uniji je treba Evropski ekonomsko-socialni odbor razširiti z imenovanjem sedemindvajsetih članov, ki predstavljajo različne ekonomske in socialne komponente organizirane civilne družbe –

         SKLENIL:
   Člen 1
   Osebe, katerih imena in nazivi so navedeni na seznamih iz Priloge k temu sklepu, so imenovane za člane Evropskega ekonomsko-socialnega odbora za obdobje do 20. septembra 2010.
   Člen 2
   Ta sklep začne učinkovati na dan sprejetja.
   Uporablja se od 1. januarja 2007.

      V Bruslju, 1. januarja 2007

            Za Svet

            Predsednik

         F.-W. STEINMEIER

      (1)  UL L 207, 28.7.2006, str. 30.

      (2)  UL L 269, 28.9.2006, str. 13.

      (3)  UL L 291, 21.10.2006, str. 33.

      PRILOGA
      REPUBLIKA BOLGARIJA

                  Ms Milena ANGELOVA
                  Executive Director of the Bulgarian Industrial Capital Association

                  Prof. Nansen BEHAR, PhD
                  Member of the Managing Board of the Union for Private Economic Enterprise

                  Mr Bojidar DANEV
                  Chairman of the Bulgarian Industrial Association

                  Mr Plamen DIMITROV
                  Vice President of the Confederation of Independent Trade Unions in Bulgaria

                  Mr Liubomir HADJIYSKI
                  Deputy Chairman of the Economic Commission at the Bulgarian Union of Private Entrepreneurs „Vuzrazdane“

                  Dr. Jeliazko HRISTOV
                  President of the Confederation of Independent Trade Unions in Bulgaria

                  Mr Dimitar MANOLOV
                  Vice President of the Confederation of Labour „Podkrepa“

                  Mr Veselin MITOV
                  Head of the International Policy Department of the Confederation of Labour „Podkrepa“

                  Ms Donka SOKOLOVA
                  Representative of the Democratic Union of Women

                  Ms Ludmilla TODOROVA
                  Representative of the Bulgarian Farmers Association

                  Ms Andriana TOSHEVA
                  Executive Director of the Confederation of Employers and Industrialists in Bulgaria

                  Mr Plamen ZAHARIEV
                  Representative of the National Council of and for People with Disabilities

            ROMUNIJA

                  Mme Lavinia ANDREI
                  Président,
                  Fondation Terra Mileniul IU

                  Mme Ana BONTEA
                  Directrice du Département Juridique et Dialogue Social,
                  Conseil National des Petites et Moyennes Entreprises Privées de Roumanie

                  M. Petru Sarin DANDEA
                  Vice-président,
                  Confédération Nationale Syndicale „CartelALFA“

                  M. Dumitru FORNEA
                  Chef du Département Relations Internationales,
                  Confédération Syndicale Nationale MERIDIAN

                  M. Minel IVAȘCU
                  Vice-président,
                  Bloc National Syndical

                  M. Eugen LUCAN
                  Président,
                  Association Angel

                  M. Mihai MANOLIU
                  Secrétaire Général,
                  Alliance des Confédérations Patronales de Roumanie

                  M. Radu NICOSEVICI
                  Président,
                  Association Academia de Advocacy

                  M. Marius Eugen OPRAN
                  Président Exécutif,
                  Union Générale des Industriels de Roumanie – 1903(UGIR – 1903)

                  M. Cristian PARVULESCU
                  Président,
                  Association Pro Democratia

                  M. Marius PETCU
                  Président,
                  Confédération Nationale des Syndicats Libres de Roumanie – FRĂȚIA

                  M. Aurel Laurențiu PLOȘCEANU
                  Vice-président,
                  Association Roumaine des Entrepreneurs de Bâtiments

                  M. Sabin RUSU
                  Secrétaire Général,
                  Confédération des Syndicats Démocratiques de Roumanie

                  M. Ionut SIBIAN
                  Directeur exécutif,
                  Fondation pour le Développement de la Société Civile

                  M. Ștefan VARFALVI
                  Président,
                  Association Permanente UGIR


title: Sklep Sveta (EU) 2016/333 z dne 4. marca 2016 o imenovanju člana Odbora regij na predlog Zvezne republike Nemčije

text:
               9.3.2016

               SL

               Uradni list Evropske unije

               L 62/16

         SKLEP SVETA (EU) 2016/333
   z dne 4. marca 2016
   o imenovanju člana Odbora regij na predlog Zvezne republike Nemčije
   SVET EVROPSKE UNIJE JE –
   Ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga nemške vlade,
   ob upoštevanju naslednjega:

               (1)

               Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

               (2)

               Zaradi konca mandata Dagmar MÜHLENFELD se je sprostilo mesto člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se za člana Odbora regij imenuje:

               —

               Joachim WOLBERGS, Oberbürgermeister der Stadt Regensburg.

         Člen 2
   Ta sklep začne veljati na dan sprejetja.

      V Bruslju, 4. marca 2016

            Za Svet

            Predsednica

         S.A.M. DIJKSMA

      (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

      (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

      (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).